Со тешна вара, х1ара вай толлуш хиларна. Ткъа х1инца таккхал 1э, х1ара хьайга бакъ луьйш хилча...". Ша бохучунна и тайпа мук1арло цу жуьгтечо дича, ша йохье лаьцна жуьгте гуттаре а беге ваккха х1оьттира Эльберт. Цуьнга; "х1ай-х1ай, ладог1ал ахь, Виктора бохучуьнга.... Амма, хьо оццула воьхна хьовзалла х1ун ду кхузахь? Нагахь ахь ма бохху, хьо бакъ волу израильхо велахь, тхан ц1ийха ву-кх хьо. Тхо ассирийцашка а, римлянашка а, грекашка а Ханаанера жуьгташа дохадойтучу заманашкахь, тхох хаьдда бисначараха а хьуо волуш. Хьуна тамашина цахета ткъа, шух цхьаболчара, г1азакхашка тхо дайи чекхдаха бохучохь, вукхара тхьоьгахьа г1о дохуш хилар. Ткъа Политковскиг1ара а, Литвиненковг1ара а, шайн синош тхо бахьнехь д1адалар а. Шайн ц1ийн кхайкхамца бен, вуьшта дойла дарий цара иза? Уьш бу-кх, оха шуна юкъера шира израильхой лоруш берш а...", бохуш. Д1а ойла йича, дан а дара, х1етахь Эльберта цуьнга баьхнарг, шеца цхьа "х1етал-метал" дерг. Цхьаболчу жуьгташа нохчашна т1ех1уьттуш г1азакхашца къовсам латтабар а, ткъа вукхарна, уьш г1азакхашка хьалакбайта лаар а. Масала, оцу т1аьхьарчеран и лаам, цареха волчу цхьаммо, х1ара шоллаг1а т1ом болалучу юххехь ишта буьйцура ; "Нохчийчоьно, оцулла зулам деъна Россина, оцулла цуьнан х1улдина, оцулла цуьнан байина, тахана а, иза Иблисаца йоьлла ю, иза д1аян еза к1ур санна, Дэлан ва1даш дохийна хилла йолу Израилах терра, я ц1арца юха лалаян еза и "(Олег Осетинский: "Вставай страна огромная"). Ала деза, оцу дешнех цецдовла а, я шекдовла вай тидам а бир бацара.